ישראל ראש

ישראל ראש (נולד ב-5 במרץ 1988 באשדוד) הוא כדורגלן ישראלי המשחק בעמדת הבלם בקבוצת הפועל אשדוד.

קריירה
ראש התחיל את הקריירה שלו במחלקת הנוער של מועדון ספורט אשדוד, ולאחר מכן עבר למחלקת הנוער של הכח עמידר רמת גן. לקראת עונת  עלה לקבוצה הבוגרת של הכח, רשם 25 הופעות בליגה וסייע למועדון להעפיל בחזרה לליגת העל. במחזור הראשון של עונת 2008/2009 ערך את הופעת הבכורה שלו בליגת העל, במשחק מול הפועל תל אביב באצטדיון וינטר, שהסתיים בתיקו 2-2. בסך הכול רשם בעונת זו 31 הופעות בליגת העל, בנוסף לשתי הופעות במשחקי המבחן, אולם לאחר עונה אחת בלבד ירדה הכח בחזרה לליגה הלאומית.

בתחילת עונת 2009/2010 חזר למ.ס. אשדוד. במשך שנתיים לא מצא את מקומו אך בעונת 2011/2012 הצליח לתפוס את מקומו בהרכב. ב-17 בדצמבר 2011 כבש את שער הבכורה שלו בקריירה, בתיקו 1-1 נגד הפועל רמת השרון. בתום עונת 2014/2015 ירד עם הקבוצה לליגה הלאומית, לאחר שסיימה במקום האחרון בטבלה.

ב-28 ביולי 2015 חתם בהפועל רמת גן מהליגה הלאומית, במדיה שיחק שנתיים וכבש עשרה שערי ליגה ב-63 הופעות.

ב-6 ביוני 2017 חתם בהפועל תל אביב, לאחר שירדה לליגה הלאומית. ב-3 באוגוסט 2017 ערך את הופעת הבכורה שלו במועדון, במשחק מול קבוצתו הקודמת הפועל רמת גן במסגרת גביע הטוטו. בליגה הלאומית ערך 17 הופעות בעונת 2017/2018, ובסופה עלה עם הקבוצה לליגת העל.

ב-19 ביוני 2018 חזר להפועל רמת גן, וחתם על חוזה לשנתיים במועדון.

ב-19 באוגוסט 2021 חתם בעירוני טבריה מליגה א' צפון.

ב-17 ביוני 2022 חתם בהפועל רעננה.

ב-6 באוגוסט 2023 חתם בהפועל אשדוד

סטטיסטיקה
נכון ל-17 בפברואר 2023

קישורים חיצוניים

הערות שוליים

כדורגלנים ישראלים
בלמי כדורגל ישראלים
אשדוד: כדורגלנים
כדורגלני הכח עמידר רמת גן
כדורגלני מועדון ספורט אשדוד
כדורגלני הפועל רמת גן
כדורגלני הפועל תל אביב
כדורגלני עירוני טבריה
כדורגלני הפועל רעננה
כדורגלני הפועל אשדוד
ישראלים שנולדו ב-1988